OpenLLM-France/wikimedia huggingface dataset:
# Sant Pere de Torres d'Alàs

Sant Pere de Torres d'Alàs és una obra del municipi d'Alàs i Cerc (Alt Urgell) protegida com a bé cultural d'interès local.

## Descripció

L'església de Sant Pere de les Torres d'Alàs es troba als afores del poble de Torres d'Alàs, al costat de l'antic camí d'accés al poble.
Es tracta d'un temple d'una sola nau capçat a nord-oest per un absis semicircular i amb coberta de fusta a doble vessant sostinguda per una encavallada que sosté el llosat de la teulada.
La nau i l'absis estan separats per un arc triomfal de mig punt, amb una llum força ampla i amb motllures de guix. A la clau de l'arc hi ha la figura de guix d'un colom que representa l'Esperit Sant. Aquest arc és postís i està encastat a sobre l'obra precedent.
La cara interior de l'absis presenta una clara solució de continuïtat que afecta el gruix del mur: la meitat inferior del mur és més gruixuda i correspondria a l'església original medieval, mentre que l'altra part del mur es podria datar entre els segles XVII-XVII època en què també es degué fer l'arc abans esmentat.
Als peus de la nau hi ha un cor de fusta en alt que data de l'any 1760. La pica baptismal semiesfèrica de pedra, que es troba a la cantonada sud-est de la nau, tindria la mateixa cronologia.
La porta d'accés a l'església es troba al mur sud-est, oposat a l'altar major. Es tracta d'una porta en arc de mig punt lleugerament rebaixat i amb dovelles. A la part alta de la façana i lleugerament descentrada respecte de l'eix de simetria hi ha una finestra quadrangular de biaix simple. Al costat est de la porta s'obre una finestra també quadrada sense biaix.
El conjunt és cobert per un llosat a doble vessant. Aquesta coberta es perllonga als peus del temple més enllà de la façana, de manera que configura un ampli espai porticat sostingut per dos pilars i un pany de mur en angle, on trobem la porta d'accés al recinte de l'església i al cementiri.
La coberta és coronada per un campanar d'espadanya de dos ulls.
El parament interior de l'església està revestit de guix, a l'exterior és de ciment i hi ha restes de morter de calç. El parament que queda a la vista és força irregular, podríem dir que és un parament de reble.

## Història

L'església de Sant Pere de Torres d'Alàs és un temple romànic en origen amb la peculiaritat de l'orientació de la seva capçalera a ponent. Al llarg dels segles XVII-XVIII s'introdueixen nous elements com el pòrtic de l'entrada.
L'església de Sant Pere és documentada des del 1061. No hi ha massa testimonis documentals sobre aquesta església. De tota manera, però, aquesta sembla que es trobava supeditada a la parroquial de Sant Esteve d'Alàs des d'un bon principi. Aquest fet queda documentat en la visita de l'Oficialat Major del Bisbat d'Urgell de l'any 1760.

## Referències

* 1 2 3 4 5 6 7 8 9 10 11 «Sant Pere de Torres d'Alàs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 desembre 2015].
* ↑ «Església parroquial de Sant Pere – Alàs i Cerc / Alt Urgell». Catalunya Medieval. [Consulta: 23 desembre 2015].
# Sacbé

Un sacbé (també sakbé, plural: sacbeob) és un camí dret, elevat, sense desnivells i pavimentat, construït pels maies precolombins, particularment a la península de Yucatán.

## Detalls

La paraula sacbé deriva de les veus maies sac (‘blanc’) i be (‘camí’). Eren camins elevats coberts per estuc blanc o calç d'entre 4 i 20 m d'ample i fins a 300 km de llarg. Generalment, connectaven places i temples o grups estructurals dins de les ciutats maies, però altres connectaven les ciutats entre si. Alguns d'ells encara existeixen a la península de Yucatán i a Guatemala.
Probablement, el sacbé més conegut és el de Chichén-Itzá, que connecta el grup principal del castell amb el cenote Sagrat. Un altre sacbé conegut és el que connecta el jaciment arqueològic d'Uxmal amb Kabáh, a la regió Puuc, i que té arcs a cada extrem. Per molt de temps, el sacbé més llarg conegut era el que unia les ciutats antigues de Cobá i Yaxuná, però recentment s'han trobat les restes d'un sacbé que sembla que unia les ciutats de T'Hó (avui Mèrida, la capital de l'estat) amb els llocs d'Izamal i fins a la costa del Carib, prop de Puerto Morelos, a 300 km. de distància.
Mentre els camins més llargs s'usaven per al comerç i la comunicació, tots els sacbeob també tenien un significat ritual o religiós. El maianista John Lloyd Stephens va reportar el 1840 que els habitants locals sempre deien una oració ritual en creuar un sacbé, tot i que aquest ja estigués cobert per la jungla.
Els sacbeob de Yucatán són els més coneguts; no obstant això, han estat documentats en tota l'àrea maia. Alguns semblen haver estat construïts en períodes tan primerencs com el maia preclàssic. Prop del lloc d'El Mirador se n'han trobat alguns.
En temps moderns, alguns dels sacbeob han estat usats com a base o incorporats a carreteres i línies de ferrocarril.

## Vegeu també

* Estela maia.
* Còdexs maies.
* Còdex Dresden.
* Còdexs mexiques.
* Còdex mesoamericà.

## Referències

* ↑ Barrera Vásquez, Alfredo. Cordemex. Diccionario Maya - Español - Maya, 1980.
* Shaw, Dan. «Sacbe’ob: Geography of the Maya Causeways» (en anglès) p. 4, s.f.. Arxivat de l'original el 2015-09-17. [Consulta: 17 setembre 2015].

## Enllaços externs

* (en anglès) Sacbé de Mèrida a la costa del Carib.
* (en anglès) Sacbeob de Yucatán.
# Sacaròmetre

Un sacaròmetre és un tipus d'areòmetre especialment dissenyat per a mesurar el pes específic i, per tant, la concentració dels xarops i solucions de sucres.
Un primer areòmetre va ser inventat pel farmacèutic francès Antoine Baumé, la seva escala tenia l'inconvenient de variar amb la temperatura del líquid, el que necessitava taules de conversió. Va ser inventat per Karl Josef Napoleon Balling (1805-1868) el 1843 a qui es deu l'escala de Balling, encara utilitzada en la fabricació de cervesa i la indústria sucrera.
Adolf Ferdinand Wenceslaus Brix va desenvolupar-ne un altre: l'aeròmetre de Brix, que utilitza l'escala de Brix), els graus (°Bx) de la qual indiquen el percentatge en pes de sacarosa. Als sectors de la vinificació, del suc de fruita i de gasoses se solen utilitzar els graus Brix per mesurar el grau de sucre al most, mentrestant en la cerveseria s'utilitza més aviat l'escala de Plato, desenvolupat per metròleg alemany Fritz Plato (1858-1938) en continuar les recerques de Balling. Les tres escales són convertibles.

## Referències

* ↑ «Sacaròmetre». Gran Enciclopèdia Catalana. Barcelona: Grup Enciclopèdia Catalana.
* ↑ «Inventeurs et concepteurs d'instruments scientifiques» (en francès). Ressources numériques en histoire de l'éducation. Laboratoire de recherche historique Rhône-Alpes (LARHRA). [Consulta: 29 abril 2020].
* ↑ «Sacaròmetre». Gran Enciclopèdia Catalana. Barcelona: Grup Enciclopèdia Catalana.
* 1 2 Philliskirk, George. «Balling scale» (en anglès). The Oxford Companion to Beer Definition. Beer&Brewing. [Consulta: 29 abril 2020].
* ↑ Plato, Fritz. Der praktische Faßeichmeister : Ein Hand- und Hilfsbuch für Eichmeister, Brauereibesitzer, Küfer usw (en alemany). (reedició), 1912, p. 63. ISBN 978-3-662-39550-9.
* ↑ «Brix Conversion Calculator» (en anglès). Brewer's Friend. [Consulta: 29 abril 2020].
Equipament de laboratori de química :
# Santa Cruz de Mudela

Santa Cruz de Mudela és un municipi de la província de Ciudad Real a la comunitat autònoma de Castella-La Manxa.

## Alcaldes de Santa Cruz des de 1979

* 1979 Juan Bustos (UCD)
* 1979 Juan Valverde (UCD)(per renúncia de Juan Bustos)
* 1983 Antonio Cobos (PSOE)
* 1987 Antonio Cobos (PSOE)
* 1989 José Antonio López Aranda (PSOE) (mitjançant una moció de censura)
* 1991 José Antonio López Aranda (PSOE)
* 1995 José Antonio López Aranda (PSOE)
* 1999 José Antonio López Aranda (PSOE)
* 2003 José Antonio López Aranda (PSOE)
* 2007 Manuel Saéz Laguna (PVISCM)
# Santa Cruz de Mompox

Mompox o Mompós, oficialment Santa Cruz de Mompox, és una ciutat i municipi del nord de Colòmbia, al departament de Bolívar, que ha conservat el seu caràcter colonial. Situat a una illa al riu Magdalena on s'uneix el riu Cauca,a 249 quilòmetres de Cartagena. Mompox depèn del turisme, la pesca i una mica de comerç generat pel bestiar que crien. Té prop de 30.000 habitants, i es troba al costat dels municipis de Pinillos i San Fernando.
El seu centre històric forma part del Patrimoni Mundial de la Humanitat inscrit el 1995.

## Referències

* ↑ Centre, UNESCO World Heritage. «Historic Centre of Santa Cruz de Mompox» (en anglès). [Consulta: 10 març 2021].

## Enllaços externs

* Alcaldía de Santa Cruz de Mompós - Bolívar Arxivat 2014-12-23 a Wayback Machine.
# Santa Maria de Paretdelgada

L'ermita de Santa Maria de Paretdelgada és un edifici religiós situat al terme de la Selva del Camp i a uns 4 km del poble, a l'antic camí de Vilallonga. La primitiva imatge venerada era una marededeu romànica amb el Nen a la falda. El nom probablement deriva de les restes d'una vil·la romana existent al lloc que la carta de poblament del 1165 esmenta com Parietes Delicatas (parets gràcils, parets d'artitzada construcció). Segons la tradició s'hi va establir una casa de l'orde del Temple procedent del Rourell. L'existència de l'ermita està documentada des del 1200 i fou restaurada el 1303; el 1313 es va construir la casa de l'ermità amb autorització de l'arquebisbe Guillem de Rocabertí. El cor fou construït el 1526, el 1523 la sagristia, que va desaparèixer en unes obres de restauració, i el 1605 la capella de la Mare de Déu de la Pietat. La capella nova fou construïda entre 1739 i 1746 però es va cremar el 1766 i es va haver de fer de nou. El 1936 fou destruïda pels anarquistes i reconstruïda el 1959. La capella consta d'una nau rectangular que comunica amb la capella del cambril; la decoració és de Josep Grau-Garriga; al seu interior té mènsules antropomòrfiques i capitells amb decoració floral. S'hi van fer importants aplecs entre el 1961 i el 1964, amb un concurs literari i de la cançó catalana, però foren prohibits pel règim de Franco degut al seu vessant catalanista, i no es van reprendre fins al 1976 amb una altra intenció.
S'han fet excavacions de diverses habitacions de la Vil·la de Parets-Delgades, amb paviments de mosaic que foren arrencats entre el 1938 i el 1949. Els mosaics daten de mitjans del segle iv dC. Prop de la riera de la Selva s'observen cisternes revestides d’opus signinum. Davant de l'ermita hi ha murs romans reaprofitats com a marge. La major part de les habitacions estan cobertes a la zona del pati, tot i que aflora algun mur.
La Creu Coberta, una creu de pedra sobre un pedestal a la vila La Selva del Camp, era la fita inicial o terminal en els solemnes trasllats de la imatge de la Mare de Déu de Paretdelgada a la vila per qualsevol motiu. Tanmateix, era el lloc on la gran comitiva de la vila rebia l'arquebisbe.
Cada primer diumenge d'agost s'hi celebra la festa amb molta participació popular. La Mare de Déu de Paretdelgada té uns Goigs dedicats.

## Referències

* ↑ «Santuari de Paretdelgada». PatMapa. Generalitat de Catalunya. [Consulta: 17-VII-2015].
* ↑ «Santa Maria de Paretdelgada, a Catalunya Cristiana 17 d'agost del 2000, pàgina 25». Arxivat de l'original el 2015-09-24. [Consulta: 2015].
* ↑ «Goigs a la Mare de Déu de Paretdelgada». [Consulta: 2015].

## Enllaços externs

* Ermita de Santa Maria de Paretdelgada. Diputació de Tarragona
# Saipa Karaj FC

El Saipa Karaj Football Club (en persa باشگاه فوتبال سايپا کرج) és un club de futbol iranià de la ciutat de Karaj.
L'equip és propietat de l'empresa d'automòbils SAIPA. Forma part del club poliesportiu Saipa Cultural and Athletic Club.

## Història

El 1989, l'empresa SAIPA decidí crear un equip de futbol i comprà un club de la quarta divisió de la ciutat de Teheran, canviant-li el nom. El nou club jugà a 3a divisió de Teheran el 1990, i a 2a divisió el 1991. El mateix anys comprà els drets d'un club de Primera i guanyà la lliga de 1a divisió de Teheran i assolí l'ascens a la Lliga Azadegan iraniana. Es proclamà campió de lliga els anys 1994 i 1995 i el 2002 canvià de ciutat passant de Teheran a Karaj. L'any 2007 es proclamà campió de l'Iran per tercer cop.

## Palmarès

* Lliga iraniana de futbol:
** 1994, 1995, 2007
* Copa Hazfi:
** 1995

## Entrenadors

* Bijan Zolfagharnasab (1993-1997)
* Nasrollah Abdollahi
* Behtash Fariba
* Hamid Alidoosti
* Giovanni Mei (2002-2003)
* Mohammad Mayeli Kohan (2003-2004)
* Mojtaba Taghavi
* Bijan Zolfagharnasab (2004-2006)
* Werner Lorant (2006)
* Ali Daei (2006-2008)
* Pierre Littbarski (2008)
* Reza Foruzani (2008-2008) (temporal)
* Mohammad Mayeli Kohan (2008-Present)

## Futbolistes destacats

| Ali Daei Ebrahim Sadeghi Jalal Hosseini Mehdi Hasheminasab Hossein Kazemi Javad Kazemian Hadi Aghili Masoud Shojaei Mohsen Khalili Dariush Yazdani | Ebrahim Mirzapour Hossein Kaebi Abbas Aghaei Ali Ansarian Farhad Alavi Behzad Gholampour Majid Saleh Issa Traoré Alou Traoré |

## Enllaços externs

* Web oficial
# Sean Paul

Sean Paul Ryan Francis Henriques (Kingston, Jamaica; 9 de gener de 1973) conegut popularment com a Sean Paul, és un cantant jamaicà de Reggae-Dancehall.
Sean Paul és d'origen sefardita, xinès, portuguès i africà.

## Discografia

* Stage One (2000)
* Dutty Rock (2002)
* The Trinity (2005)
* Imperial Blaze (2009)
* The Odyssey Mixtape (2009)
* Tomahawk Technique (2012)
* She Doesn't Mind (2011)

## Referències

* ↑ «Singer Sean Paul told to stay away from Maldives New Year's Eve concert» (en anglès). , 26-12-2014 [Consulta: 13 juliol 2021].
* ↑ «UPI Almanac for Thursday, Jan. 9, 2020». United Press International, 09-01-2020. «… rapper Sean Paul in 1973 (age 47)»

## Enllaços externs

* Pàgina Oficial de Sean Paul
* Pàgina d'informació a IMDB
# Sauve (Gard)

Sauve és un municipi francès, situat al departament del Gard i a la regió d'Occitània.

## Referències

* ↑ Topònims occitans del Gard
# Seedbox

Un seedbox és un servidor remot d'alta amplada de banda per carregar i descarregar fitxers digitals des d'una xarxa P2P. L'amplada de banda oscil·la generalment entre 100 Mbit/s i 20 Gbit/s. Després que el seedbox hagi adquirit els fitxers, les persones amb accés al seedbox poden baixar-lo als seus ordinadors personals.

## Funció

Els servidors seedbox generalment utilitzen el protocol BitTorrent, tot i que també s'han utilitzat a la xarxa eDonkey2000. Se solen connectar a una xarxa d'alta velocitat, sovint amb un rendiment de 100 Mbit/s o fins i tot 1 Gbit/s. Alguns proveïdors estan provant i oferint servidors compartits de 10 Gbit/s, mentre que altres desenvolupen altres sistemes que permetran als usuaris escalar les seves necessitats sobre la marxa. Un cop el seedbox tingui una còpia completa dels fitxers, es poden descarregar a alta velocitat a l'ordinador personal de l'usuari mitjançant els protocols HTTP, FTP, SFTP o rsync. Això permet l'anonimat i, normalment, elimina la necessitat de preocupar-se per la proporció de participacions. Les caixes inicials més cares poden admetre VNC o Remote Desktop Protocol, cosa que permet executar remotament a molts clients populars. Altres caixes inicials tenen un propòsit especial i executen una gran varietat de programes específics de torrent, incloses interfícies web de clients populars com Transmission, rTorrent, Deluge i μTorrent, així com els clients de la interfície web TorrentFlux. Els clients com Transmission també ofereixen suport a la interfície mòbil.
Els seedbox de les xarxes d'alta velocitat solen descarregar fitxers grans en qüestió de minuts, sempre que l'eixam pugui gestionar una amplada de banda tan elevada. Generalment tenen velocitats de descàrrega i càrrega de 100 Mbit/s. Això significa que un fitxer d'1 gigabyte es pot acabar de baixar en menys de dos minuts. El mateix fitxer d'1 gigabyte es pot carregar a altres usuaris en el mateix temps, creant una proporció de compartició 1:1 per a aquest fitxer individual. La possibilitat de transferir fitxers tan ràpidament els fa molt atractius per a les comunitats P2P. A causa de les altes velocitats esmentades, els seedbox tendeixen a ser populars quan s'utilitzen rastrejadors de torrents privats, on mantenir una proporció de quota superior a 1 pot ser molt important.
Els seedbox també s'utilitzen per eludir l'estretor de l'amplada de banda dels proveïdors de serveis d'Internet o per eludir legislacions restrictives amb la compartició de fitxers per P2P com la llei HADOPI a França.

## Referències

* ↑ «Torrenting? You Need to Get a Seedbox Right Now!», 10-01-2018. [Consulta: 27 setembre 2019].
* ↑ «Use a Seedbox and WinSCP for Fast, Private Torrents», 07-11-2018. [Consulta: 27 setembre 2019].
* ↑ «What is a Seedbox?». Seedbox Guide. [Consulta: 10 setembre 2015].
* ↑ «Torrent Seedbox Veterans Bow Out of Changing Market» (en anglès), 04-03-2018.
* ↑ Advantages on owning a Seedbox. SeedBoxList, 2012-03-14.
* ↑ «What to look for when choosing a seedbox». SeedBoxCenter, 13-08-2013.
# Tilden

«Tilden» té aquests significats:
# Cantó de Marsella Lei Tres Lutz

El cantó de Marsella Lei Tres Lutz és un cantó francès del departament de les Boques del Roine, situat al districte de Marsella. És format per part del municipi de Marsella.

## Municipis

Aplega tot o part dels següents barris de Marsella:
* Eoures
* La Treille
* Saint-Menet
* La Valentine
* Les Trois-Lucs
* Les Caillols
* La Fourragère
* Les Camoins
* Les Accates
Llista dels consellers generals successius :
| Data d'elecció | Identitat | Partit |
| 2001-2008 | Christophe Masse | PS |
| 2008- | Robert Assante | NC |
| les dades anteriors no són pas conegudes ||||
# Khadi

El terme khādī or khaddar (devanagari: खद्दर, nastaliq: کھدر) significa cotó. El khadi és el teixit de tela indi filat a mà. Les matèries primeres poden ser de cotó, seda o llana, els fil s'obté fent girar una filosa anomenada charkha. És un teixit versàtil, fresc a l'estiu i càlid a l'hivern. No obstant això, és una forma més crua del material, s'arruga molt més ràpid que altres preparacions de cotó. Per tal de millorar l'aspecte, el khadi sovint s'emmidona per tal de tenir una forma més rígida. Està àmpliament acceptat en els cercles de la moda.
Khadi no és només un drap, fou tot un moviment iniciat per Mohandas Gandhi. El moviment Khadi estava dirigit a boicotejar els productes estrangers i la promoció dels productes indis, la qual cosa millorà l'economia de l'Índia. Mahatma Gandhi va començar a promoure la rotació de Khadi per al desenvolupament d'autoocupació i autosuficiència rurals (en comptes d'usar un drap de fabricació industrial de Gran Bretanya) en l'Índia en la dècada del 1920, llavors el khadi fou una part integral i la icona del Moviment Swadeshi. La lluita per la llibertat girava al voltant de la utilització de teixits de khadi i l'abandonament de la roba fabricada a l'estranger. Quan algunes persones es van queixar de l'alt preu del khadi a Mahatma Gandhi, ell va començar a usar tan sols un tapall. Per tant, simbolitzava les idees polítiques i la pròpia independència, i fins avui la majoria dels polítics a l'Índia només es veuen en roba khadi. La bandera de l'Índia només pot ser feta d'aquest material, encara que en la pràctica molts fabricants de la bandera, especialment els que estan fora de l'Índia, ignoren aquesta regla.

## Referències

* ↑ Payyanur.com Group. «Payyanur Khadi».
* ↑ Smails, Arcadia. «Khadi», 2007. Arxivat de l'original el 2010-02-09. [Consulta: 10 setembre 2011].
# Mario Trejo

Mario Trejo (18 de setembre de 1961) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1986.

## Referències

* ↑ 1986 FIFA World Cup Mexico Arxivat 3-10-2011 a Wayback Machine.
* ↑ Mario Trejo Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Fundació Joan Boscà

La Fundació Joan Boscà (FJB), establerta el 2014, és una fundació privada que promou l'estat de dret i la unitat d'Espanya, així com el respecte a la Constitució Espanyola de 1978 i a la convivència.
La Fundació ha rebut suport financer de diverses grans empreses de l'Estat.
Entre els seus projectes, destaquen el suport a projectes com Societat Civil Catalana. De fet, quan la fundació va decidir retirar-ne el suport, SCC va estar a punt d'haver de liquidar l'entitat. El 2020 va impulsar un manifest per cridar a la convivència i en contra dels populismes i les crispacions de la classe política espanyola.

## Referències

* ↑ «L'unionisme, finançat a quatre bandes», 28-05-2019. [Consulta: 7 setembre 2023].
* ↑ «Societat Civil Catalana va rebre 700.000 euros d'una fundació afí finançada amb generosos donatius d'entitats privades», 29-05-2019. [Consulta: 7 setembre 2023].
* ↑ CatalunyaPress.es. «La retirada de fondos de la Fundación Joan Boscà pone en la picota a Sociedad Civil Catalana» (en castellà). [Consulta: 7 setembre 2023].
* ↑ «Entidades civiles reclaman políticas centradas y pactos constitucionalistas» (en castellà), 21-06-2020. [Consulta: 7 setembre 2023].
# Benjamín Noval González

Benjamín Noval González (Mieres, 23 de gener de 1979) és un ciclista espanyol, professional des del 2001 fins al 2013.
En el seu palmarès destaca un 3r lloc al Campionat d'Espanya en ruta del 2003.

## Palmarès

* 2002
** 1r a la classificació per punts de la Volta a Catalunya

### Resultats al Tour de França

* 2004. 66è de la classificació general
* 2005. 107è de la classificació general
* 2006. Abandona
* 2007. 115è de la classificació general
* 2010. 104è de la classificació general
* 2011. 116è de la classificació general
* 2013. Abandona (9a etapa) per culpa d'una lesió a la mà produïda durant la 4a etapa en xocar contra un fotògraf

### Resultats a la Volta a Espanya

* 2002. Abandona
* 2003. 45è de la classificació general
* 2005. 57è de la classificació general
* 2008. 62è de la classificació general
* 2012. 108è de la classificació general

## Referències

* ↑ «Noval chocó con un fotográfo en la crono». Marca, 02-07-2013 [Consulta: 8 juliol 2013].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Beltsovo

Beltsovo (en rus: Бельцово) és un poble del krai de Primórie, a l'Extrem Orient de Rússia, que en el cens del 2010 tenia 368 habitants.

## Referències

* ↑ «Информационно-справочные ресурсы Министерства культуры Российской Федерации». Arxivat de l'original el 2007-09-27. [Consulta: 4 novembre 2019].